laion/Wikipedia-Exotic huggingface dataset:
יוהאן אוגוסט, נסיך סקסוניה-גותה-אלטנבורג

יוהאן אוגוסט, נסיך סקסוניה-גותה-אלטנבורג (בגרמנית: Johann August von Sachsen-Gotha-Altenburg;‏ 17 בפברואר 1704 – 8 במאי 1767), היה נסיך גרמני וגנרל-פלדמרשל בצבא האימפריה הרומית הקדושה. יוהאן אוגוסט נולד ב-17 בפברואר 1704 בגותה שהשתייכה לדוכסות סקסוניה-גותה-אלטנבורג, לפרידריך השני, דוכס סקסוניה-גותה-אלטנבורג ולמגדלנה אוגוסטה, נסיכת אנהלט-צרבסט, בתם של קרל, נסיך אנהלט-צרבסט וסופיה, נסיכת סקסוניה-וייסנפלס. בשנת 1725 התגייס יוהאן אוגוסט לצבא הקיסרי, ולחם עמו באיטליה ובהונגריה במהלך המלחמה העות'מאנית-רוסית (1735–1739). בקרב גרוקה הוא נפצע, ולאחר מכן בילה הוא בילה מעט זמן באלטנבורג כדי להתאושש. מאוחר יותר הוא לחם במלחמת הירושה האוסטרית בשלזיה, בוהמיה, בוואריה ובחבל הריין. בסופו של דבר הוא הפך להיות גנרל-פלדמרשל קיסרי, ומונה למפקד של כבוד ברגימנט דרגונים. ב-6 בינואר 1752 התחתן יוהאן אוגוסט עם לואיזה, רוזנת רויס-שלייץ, בתם של היינריך הראשון, רוזן רויס-שלייץ ויוליאנה דורותיאה לואיזה, רוזנת לוונשטיין-ורטהיים-פירנבורג, ממנה היו לו 4 ילדים. יוהאן אוגוסט גר עם משפחתו בשטאדטרודה, שם זמן קצר לפני מותו אירח את פרידריך השני, מלך פרוסיה. בנוסף, הוא קיבל את עיטור מסדר הנשר הלבן הפולני. ב-8 במאי 1767 מת יוהאן אוגוסט בביתו, והוא בן 63 שנים. בתו לואיזה, נסיכת סקסוניה-גותה-אלטנבורג הייתה סבתא רבתא של אלברט, נסיך סקסוניה-קובורג-גותה, בעלה של ויקטוריה, מלכת הממלכה המאוחדת. ב-6 בינואר 1752 התחתן יוהאן אוגוסט עם לואיזה, רוזנת רויס-שלייץ, בתם של היינריך הראשון, רוזן רויס-שלייץ ויוליאנה דורותיאה לואיזה, רוזנת לוונשטיין-ורטהיים-פירנבורג, ממנה היו לו 4 ילדים: אוגוסטה פרדריקה לואיזה, נסיכת סקסוניה-גותה אלטנבורג (1752–1805), התחתנה עם פרידריך קרל, נסיך שוורצבורג-רודולשטדט בן מת (1753) בן מת (1754) לואיזה, נסיכת סקסוניה-גותה-אלטנבורג (1756–1808), התחתנה עם פרידריך פרנץ הראשון, הדוכס הגדול של מקלנבורג-שוורין מדיה וקבצים בנושא יוהאן אוגוסט, נסיך סקסוניה-גותה-אלטנבורג בוויקישיתוף יוהאן אוגוסט, נסיך סקסוניה-קובורג-גותה (בגרמנית)
1612 (סרט)

1612 הוא סרט הרפתקאות רוסי המתרחש בתקופת הצרות, בבימויו של ולדימיר חוטיננקו. אפוס היסטורי רוסי, שמתרחש בשנותיה הראשונות הכאוטיות של המאה ה-17. במשך 15 שנה סובלת רוסיה הצארית ממצוקות נוראיות: רעב, אי-שקט פוליטי רווי מזימות ואיומים חיצוניים. הדובדבן שבקצפת הוא הטבח שנערך במשפחת הצאר בוריס גודונוב. אנדריי הוא משרת שמוצא עצמו עד לרצח ולחטיפתה בידי הפולנים של בת הצאר, הנסיכה קסניה. בבגרותו יהפוך אנדריי לאביר אמיץ, שייצא להציל את הנסיכה ולהחזיר עטרה למולדתו. זוהי שנת 1612, רוסיה נמצאת בתקופה של בצורת ומלחמה, תקופה שבה לאזרחים יש חוסר באוכל, חדירתם של כוחות עוינים מצליחים להפיל את שושלת רוריק אשר שלטה בשנים 862 - 1598 ברוסיה. העלילה מתמקדת בהרפתקאותיו של העבד אנדריי, שהתחזה לתותחן של שכיר חרב ספרדי. לאחר מותו של הצאר בוריס גודונוב, אלמנתו והיורש הצעיר פיודור נהרגים. השורדת היחידה היא הבת קסניה. אחרי עלייתו לכס המלכות של המתחזה, דמיטרי הכוזב שנהרג גם הוא, תקופת הצרות ברוסיה התחילה. מי שהיה עד לרצח של משפחת המלוכה, הנער-העבד אנדריי כבר גדל, אך הוא עדיין לא יכול לשכוח את קסניה היפה. כאשר אנדריי נלקח לשרת את האציל הספרדי הרוצח השכיר אלבר בורחה, נהרג במאבק עם שודדים, אנדריי מחליט להתחזות לספרדי. הוא נוטל לעצמו את בגדיו ושמו ומנסה להציל את קסניה גודונובה ולזכות בלבה. אתר האינטרנט הרשמי של 1612 "1612", במסד הנתונים הקולנועיים IMDb (באנגלית) "1612", באתר נטפליקס "1612", באתר AllMovie (באנגלית) "1612", במסד הנתונים הקולנועיים KinoPoisk (ברוסית)
Get Right

Get Right (בעברית: להיות צודק) הוא הסינגל הראשון של הזמרת והשחקנית ג'ניפר לופז מתוך אלבומה הרביעי Rebirth. השיר יצא לאור ב-4 בינואר 2005. השיר זכה לביקורות חיוביות ברחבי העולם, ואף דורג על ידי מגזינים ואתרי מוזיקה רבים. השיר הגיע אל המקום הראשון במצעד הסינגלים הבריטי, וה-12 במצעד הבילבורד הוט 100. השיר היה לשני של לופז אשר הצליח לכבוש את פסגת מצעד הסינגלים הבריטי, ולשלישי במהלך כל הקריירה שלה. השיר נכתב על ידי ריץ' הריסון, אשר ריימונד וג'יימס בראון, והופק על ידי הריסון וקורי רוני. השיר הוא שיר R&B עם השפעות של ג'אז, היפ-הופ ופאנק. השיר נחשב לסטייה מהסגנון המוזיקלי של לופז והוא הוכתר על ידי מגזין "ניו יורק טיימס כאחד משיריה הבלתי נשכחים." השיר מסמפל את השיר "Soul Power 74" של להקת "Maceo & The Macks" ומכיל שימוש בסקסופון ובצופרים. מבחנה לירית השיר מדבר על ריקודים, מין ושתייה במועדון. בנוסף לשיר גם יצאה גרסת רמיקס שנכללת במהדורה המורחבת של האלבום בשיתוף הראפר פביולוס. השיר הוכרז כסינגל המוביל של האלבום כבר בנובמבר 2004 השיר עורר תשומת לב רבה כיוון שזו הייתה הפעם הראשונה מזה שנתיים בה לופז הוציאה שיר חדש. הוא זכה להצלחה בכך שהגיע למקום ה-12 בארצות הברית ואף הגיע למעמד זהב. בנוסף הגיע למקום הראשון בבריטניה, איטליה, ואירלנד ולעשירייה הפותחת במדינות רבות ביניהם אוסטרליה, גרמניה, דנמרק וספרד. הקליפ לשיר בוים על ידי פרנסיס לורנס אשר ביים גם את הקליפ ידוע לשיר Waiting for Tonight. בקליפ נראית לופז משחקת 8 דמויות שונות אשר לכל אחת מהן עלילה משלה שכל העלילות מתרחשות במועדון אחד. הקליפ זכה להצלחה רבה בעולם והפך לאחד מהקליפים המנוגנים ביותר ב-MTV של כל המדינות בעולם. הצלחתו הרבה גם בארצות הברית הובילה אותו להיות מועמד ל-4 פרסי VMA. על מנת לקדם את השיר ביצעה אותו בשידור חי במספר הזדמנויות וביניהם בסיבוב ההופעות שלה, "Dance Again World Tour". השיר זכה להצלחה עולמית, והצליח לכבוש פסגות מצעדים רבות. מידע על היצירה "Get Right" באתר מיוזיק בריינז סרטון השיר "Get Right" באתר יוטיוב ריץ' הריסון, אשר ריימונד וג'יימס בראון Official Charts Company, www.officialcharts.com (באנגלית) get right | full Official Chart History | Official Charts Company (באנגלית) Jennifer Lopez | full Official Chart History | Official Charts Company, www.officialcharts.com (באנגלית) Get Right - Jennifer Lopez | Songs, Reviews, Credits | AllMusic, AllMusic Steffen Hung, spanishcharts.com - Jennifer Lopez - Get Right, spanishcharts.com ARIA Charts - Accreditations - 2005 Singles, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-03-28. "Ask Billboard: Analyzing 'American Idol'". Billboard. נבדק ב-2018-03-28. www.bpi.co.uk Vodafone New Zealand Music Awards, rianz.org.nz (באנגלית) "Les Certifications - SNEP". SNEP (בצרפתית). 2013-11-01. אורכב מ-המקור ב-2018-03-28. נבדק ב-2018-03-28. Index, www.mediatraffic.de FMQB: Radio Industry News, Music Industry Updates, Arbitron Ratings, Music News and more!, ‏2005-12-10 WebCite query result, www.webcitation.org (באנגלית) Get Right, 2005-02-14, נבדק ב-2018-03-28 Get Right, 2005-03-15, נבדק ב-2018-03-28 WebCite query result, www.webcitation.org (באנגלית)
My All

"My All" (בעברית: "כל כולי") הוא שיר של הזמרת מריה קארי אשר יצא כסינגל החמישי והאחרון מתוך אלבומה השישי Butterfly, ב-21 באפריל 1998, אם כי בסינגפור הוא יצא כסינגל השני מהאלבום על ידי חברת התקליטים קולומביה רקורדס. השיר הגיע למקום הראשון במצעד הבילבורד הוט 100, והרביעי במצעד הסינגלים הבריטי. השיר נכתב והופק על ידי קארי עצמה וגם וולטר אפאנאסייף. השיר בנוי סביב אקורדים לטיניים ומבוצע בו שימוש בכלי הקשה לטיניים בכל תחילת פזמון אם כי השיר עצמו הוא שיר R&B. קארי קיבלה השראה לכתוב את השיר ולתת לו השפעות לטיניות מהביקור שלה בפוארטו ריקו, שם היא הושפעה מהתרבות. מילות השיר מתארות אישה בודדה האומרת כי היא מוכנה לתת את כל כולה ואת כל מה שיש לה תמורת לילה אחד נוסף עם מאהבה. הקליפ לשיר שוחרר כבר במרץ אותה שנה בו נראית קארי שוכבת על ערסל ובים כשהיא מקוננת על בן זוגה האבוד. ברגע השיא של הקליפ היא עולה למגדל ומתייחדת איתו. לאחר כמה שנים מצאתו המקורית של השיר, הועלה הקליפ לערוץ ה-Vevo של קארי. נכון לאוקטובר 2018, מונה הצפיות של הקליפ עומד על למעלה מ-121 מיליון צפיות, דבר אשר הופך אותו ל-9 הנצפה ביותר של קארי. על מנת לקדם את השיר ביצעה אותו קארי בפעמים שונות בטקס פרסי המוזיקה העולמית, בטקס ה-Blockbuster Entertainment Awards ובתוכניות האירוח סאטרדיי נייט לייב ו-The Rosie O'Donnell Show. בנוסף ביצעה אותו גם בתוכניות טלוויזיה באירופה ובחלק מסיבובי ההופעות שלה. השיר זכה לביקורות חיוביות רבות וזכה להצלחה אדירה. הוא הגיע למקום הראשון בארצות הברית ובכך הפך לשיר ה-13 שלה לעשות זאת ובנוסף גם הגיע למעמד פלטינה במדינה. גם באירופה השיר זכה להצלחה רבה כאשר הגיע למקום ה-9 במצעד האירופאי הכללי. בצרפת זכה להצלחה רבה במיוחד כאשר הגיע למעמד כסף במדינה. מידע על היצירה "My All" באתר מיוזיק בריינז מידע על הסינגל "My All" באתר מיוזיק בריינז מידע על היצירה "My All" באתר Discogs סרטון השיר "My All" באתר יוטיוב "Mariah Carey Chart History". Billboard. נבדק ב-2018-01-25. Official Charts Company, www.officialcharts.com (באנגלית) My All - Mariah Carey | Songs, Reviews, Credits | AllMusic, AllMusic Mariah Carey – My All (באנגלית), נבדק ב-2018-01-25 MariahCareyVEVO, YouTube MariahCareyVEVO (2009-11-23), Mariah Carey - My All, נבדק ב-2018-01-25 Mariah Carey YouTube Statistics and History, kworb.net Ask Billboard: Katy Perry Regains No. 1 Momentum, Billboard, ‏2014-02-17 "British single certifications – Mariah Carey – My All". British Phonographic Industry. Retrieved May 10, 2019. Select singles in the Format field. Select Silver in the Certification field. Type My All in the "Search BPI Awards" field and then press Enter. Disque en France, web.archive.org, ‏2012-09-13
ג'מאלא

ג'מאלא (בערבית: جمالا) הוא כפר פלסטיני בשומרון המשתייך לנפת רמאללה ואל-בירה, וממוקם 18 ק"מ צפונית-מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה 1,453 תושבים נכון לאמצע שנת 2006. ג'מאלא, יחד עם ביתילו ודיר עמאר, מהווה חלק מהמועצה המקומית החדשה אל-איתיחאד. על פי הערכות מסוימות משמר הכפר את שמו ומיקומו הקדום של הכפר בית- גמלה, וייתכן שמצביע על מקום קבורתו של רבן גמליאל הזקן. במפקד 1922 שנערך על ידי שלטונות המנדט הבריטי, בג'מאלא הייתה אוכלוסייה של 119 מוסלמים, אשר גדלה במפקד אוכלוסין 1931 של ארץ ישראל ל-164 מוסלמים שהתגוררו ב-53 בתים. ב-1945 הוערכה אוכלוסיית ג'מאלא ב-200 תושבים, כולם מוסלמים, ואילו שטח הקרקע הכולל היה 7,170 דונם, אשר מתוכם 1,946 היו מטעים ואדמות להשקיה, 1,032 היו של גידולי דגנים, ואילו 19 דונם סווגו כשטח בנוי. בעקבות מלחמת העצמאות ולאחר הסכמי שביתת-הנשק של 1949 עברה ג'מאלא לשלטון ירדני. בשנת 1961 מנתה האוכלוסייה במקום 322 נפש. מאז מלחמת ששת הימים נמצא הכפר תחת שליטה ישראלית. האוכלוסייה במפקד 1967 שנערכה על ידי הרשויות הישראליות הייתה 268, מהם 15 שמקורם היה בשטח ישראל. בעקבות הסכמי אוסלו, 41.2% מאדמות אל-איתיחאד מוגדרות כאדמות שטח B, ואילו 58.8 הנותרים מוגדרים כשטח C. ישראל הפקיעה 858 דונם מאל-איתיחאד לבניית 4 התנחלויות ישראליות: נחליאל, נעלה, טלמון וחלמיש. מדיה וקבצים בנושא ג'מאלא בוויקישיתוף Welcome To Jammala AL-Itihad Town (Fact Sheet), Applied Research Institute - Jerusalem (ARIJ) Al-Itihad Town Profile (Beitillu, Jammala & Deir 'Ammar), ARIJ Al-Itihad arial photo, ARIJ Survey of Western Palestine, Map 14: IAA, Wikimedia commons מיכאל אבי-יונה, גיאוגראפיה היסטורית של ארץ-ישראל : למן שיבת-ציון ועד ראשית הכיבוש הערבי בלווית אחת-עשרה מפות, ירושלים: מוסד ביאליק, תשכ"ג - 1962, עמ' 101 Mills, Census of Palestine, 1931, page 49 ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
פסל פיוטר הגדול

פסל פיוטר הגדול (ברוסית: Памятник Петру I) היא אנדרטה בגובה של 98 מטרים לפיוטר הגדול במוסקבה, הממוקמת על אי מלאכותי, שעל תעלת וודואטווודני (אנ'), שמימיה נשפכים לנהר מוסקבה. הוא עוצב על ידי המעצב גאורגי-רוסי, זוראב צרטלי, כדי להנציח 300 שנה של הצי הרוסי, שהקים פיטר הגדול. הוא הוקם בשנת 1997 והוא אחד הפסלים הגבוהים ברוסיה. הפסל שוקל בסביבות 1,000 טון ומכיל 600 טונות של נירוסטה, ברונזה ונחושת. מדיה וקבצים בנושא פסל פיוטר הגדול בוויקישיתוף
בני זייד א-שרקייה

בני זייד א-שרקייה (בערבית: بني زيد الشرقية) היא מועצה מקומית פלסטינית ביהודה ושומרון (בתפר בין צפון יהודה לבין דרום שומרון), הממוקמת צפונית לרמאללה, במחוז רמאללה ואל-בירה. המועצה הוקמה על ידי הרש"פ, בשנים 2005-2004, לפני הבחירות המוניציפליות, תוך מיזוג הכפרים עארורה (عارورة), מזארע א-נובאני (مزارع النوباني), ועבוין. לאחר זמן קצר הכפר עבוין נפרד וחזר להיות עצמאי. בשנת 2020 פורקה "עיריית בני זייד אל-שרקייה" והוקמה מועצת כפר עצמאית בכל אחד משני הכפרים: עארורה ומזארע א-נובאני. בני זייד א-שרקייה נמצאת 3 ק"מ מצפון לעג'ול, ויישובים סמוכים אחרים כוללים את דיר א-סודאן מדרום-מזרח, כפר עין ממזרח, ועבוין מדרום-מערב. הן עארורה והן מזארע א-נובאני היו חלק מאזור בני זייד בסנג'ק של ירושלים. שני הכפרים ממוקמים 500 מטר מעל פני הים. מדיה וקבצים בנושא בני זייד א-שרקייה בוויקישיתוף Welcome To 'Arura Welcome To Mazari' al-Nubani Survey of Western Palestine, Map 14: IAA, Wikimedia commons وكالة سند للأنباء - סוכנות הידיעות סנד, قرار بحل بلدية "بني زيد" الشرقية في رام الله - החלטה על פירוק עיריית "בני זייד א-שרקיה" ברמאללה, 2020
שאבה פדילה

שאבּה פָדֵילה הוא כינויה של פדילה זלמאט (בערבית: الشابة فضيلة, בהתאמה -فضيلة زلماط; בצרפתית: Chaba Fadela;‏ נולדה ב-5 בפברואר 1962 באוראן) היא זמרת אלג'יראית בתחום מוזיקת ראי, כמו כן, גם שחקנית תיאטרון וקולנוע. המוזיקה ששרה שילבה מקצבים מערביים וטכנולוגיה אלקטרונית עם הליריות והמוחצנות המחאתית של ה"ראי". פדילה זלמאט נולדה בשנת 1962 בעיר אוראן באלג'יריה בשכונת עוני במה שהיה בעבר הרובע היהודי של העיר. היא התחילה להופיע במופעי מוזיקה מגיל 8. בגיל 14, ב-1976 היא כיכבה בסרט "ג'לטי" בבימויו של מוחמד פתיסאן. בהמשך בלטה כזמרת בלהקתו של בוטייבה סע'יר(אנ'). היא שיחקה בהלהקת התיאטרון של עבד אל-קאדר אלולה. פדילה התחילה להקליט שירים בשלהי שנות ה-1970 אצל המפיק רשיד באבא אחמד. היא הייתה האישה הראשונה שהפרה את האיסור שחל על נשים לשיר במועדונים וזכתה להצלחה רבה בארצה. ב-1979 השיר שלה "אנא מא חלאלי אנום" (أنا ماحلالي النوم, לא מתחשק לי לישון) הפך ללהיט באלג'יריה. פדילה, בעלת קול ומראה מרשימים, זכתה לכינוי "בילי הולידיי האלג'יראית". היא פגשה את הזמר א-שאבּ מוחמד סחראווי והתחתנה איתו בשנת 1982. השניים שיתפו פעולה כצמד החל משנת 1983 כשהקליטו ביחד את הלהיט "נסאל פיךּ" (את שלי نسال فيك), אחד מראשוני הלהיטים הבינלאומיים של מוזיקת הראי. ב-1989 הקליטו שניהם אלבום שירים בחברת Mango/Island/PolyGram Records. בשנות ה-1980 ערכו שאבה פדילה ושאב סחראווי סיורים ברחבי העולם והקליטו אלבומים נוספים. ב-1993 בניו יורק הקליטו את האלבום "ואלי" בחברת ההפקות של ביל לזוול. בשנת 1994 פדילה ובעלה התיישבו בצרפת בסוף שנות ה-1990 שני הזמרים התגרשו והפסיקו את קשר האמנותי ביניהם ופדילה המשיכה את הקריירה המוזיקלית שלה כזמרת סולו. שאבה פדילה, באתר AllMusic (באנגלית) שאבה פדילה, באתר MusicBrainz (באנגלית) שאבה פדילה, באתר Discogs (באנגלית) כוכבי שירת הראי - כתבה בעיתון לה מונד, 1 באפריל 1994 שאבה פדילה ושב סחראווי בשיר "את שלי", סרטון באתר יוטיוב Andy Morgan, Mark Kidel Thursday Night Fever - in World Music, the Rough Guide,London 1994 ע'129 סעיד ח'טיבי, "בילי הולידיי האלג'יראית נושאת הראי אל העולם", אל-אח'באר 8.7.2010. כתבה בעיתון "ליברסיון", 2001
מורתדא מנסור

מורתדא מנסור (בערבית: مرتضى أحمد محمد منصور, בתעתיק מדויק: מרתדא אחמד מחמד מנצור; נולד ב-17 ביוני 1952) הוא עורך דין, חבר הפרלמנט המצרי ויושב ראש קבוצת הכדורגל א-זמאלכ. מנסור התמודד לנשיאות מצרים במסגרת בחירות 2018 ושימש בעברו כתובע הכללי של העיר אסמאעיליה. הוא התמודד פעמים נוספות בעבר, ב-2012 נפסלה מועמדותו וב-2014 פרש והביע תמיכה בנשיא הנבחר עבד אל-פתאח א-סיסי. מנסור נולד בעיר גיזה ואת דרכו הציבורית החל לאחר לימודי משפטים באוניברסיטת עין שמס (אנ') שבקהיר, את לימודיו סיים בהצטיינות ולאחר מכן החל להתמחות במשרד התובע הכללי באסמאעיליה, מנסור שנחשב לעורך דין דעתן ומשכיל נבחר למשרת התובע הכללי בעיר ובהמשך התמנה לשופט. בשנת 1983 מנסור עורר סערה ציבורית במצרים לאחר שהרשיע את השחקן המצרי המפורסם עאדל אמאם בלעג לעורכי דין ולבתי המשפט במהלך סרט סאטירי וגזר עליו שנת מאסר, ההרשעה והמאסר בוטלו ומנסור נאלץ להתפטר מתפקידו כשופט, לאחר ההתפטרות הפך לעורך דין בכיר בתחום הערעורים. מנסור החל את דרכו הפוליטית ב-1990 כאשר התמודד כנציג מחוזי בבחירות לפרלמנט המצרי אך הפסיד, לאחר מכן ניסה להתמודד מספר פעמים עד שבשנת 2000 נבחר לראשונה לפרלמנט וכיהן בו עד שנת 2005. ב-2011 היה מהמתנגדים הבולטים להפגנות נגד נשיא מצרים חוסני מובארכ ונחשב לתומך נלהב שלו, לאחר ההפיכה היה מנסור שותף בקמת מפלגת מצרים החופשית, אך עקב נאמנות למשטר מובארכ לא הורשה לרוץ לפרלמנט. בבחירות 2014 הצטרף מנסור למפלגה הלאומית דמוקרטית (בעבר מפלגתם של מובארכ ואנואר סאדאת) ורץ ברשותה לנשיאות מצרים, לאחר שלא הצליח לגייס מספר מספיק של תומכים הסיר את מועמדותו ותמך במועמדותו של א-סיסי. ב-2018 הכריז כי ירוץ באופן עצמאי לנשיאות מצרים אל מול הנשיא המכהן עבד אל-פתאח א-סיסי. ב-27 בינואר 2018, החליט לפרוש מהמירוץ לנשיאות מצרים. במקביל לכהונתו כחבר בפרלמנט המצרי הצטרף לצוות הניהול של מועדון הכדורגל א-זמאלכ בו כיהן בתחילה כסגן יושב הראש ובהמשך כיושב ראש, בתקופתו הרבה המועדון להצליח, זכה בגביע המצרי, בליגת האלופות האפריקאית ובסופר קאפ האפריקאי, בשנת 2005 הודח מתפקידו בעקבות מעורבות במעשה אלימות במהלך הדרבי של קהיר נגד קבוצת הכדורגל אל-אהלי, בשנת 2014 שב לתפקידו כיושב ראש המועדון. "ברני סנדרס המצרי" אולץ לפרוש מהמרוץ לנשיאות, וא-סיסי נותר כמעט ללא מתחרים, באתר הארץ, 25 בינואר 2018 MP Mortada Mansour will not stand for 2018 presidential election מדיה וקבצים בנושא מורתדא מנסור בוויקישיתוף מורתדא מנסור, ברשת החברתית פייסבוק מורתדא מנסור, ברשת החברתית אינסטגרם
מכורים למשחק

מכורים למשחק הוא סרט קולנוע רוסי משנת 2009, מז'אנר הפעולה והוא הסרט הראשון מסוגו ברוסיה בנושא סייברפאנק. הסרט מבוסס על ספרו של אלכסנדר צ'ובריאן "משחקים על החיים". הסרט נקרא באופן זמני בשם "הגיימרים. בחיפוש אחר מטרה". אך שמו שונה ל"מכורים למשחק", בשל שחרור הסרט "גיימר" בכיכובו של ג'רארד באטלר. באפריל 2010 יצא המשכו של הסרט שנקרא "מכורים למשחק: רמה חדשה". בסרט מככב פאבל פרילוצ'ני בתפקיד הראשי.  באביב 2012 בערוץ "STS", שודרה סדרת הטלוויזיה "גיימרים", בת 8 פרקים, אשר מהווה המשך לשני הסרטים. קבוצת צעירים מנצחת בתחרות משחקי וידאו וזוכה במשחק מחשב חדשני שהפעלתו מקנה להם כוחות-על. כשקבוצת מאפיונרים מגלה על יכולותיהם, החבר'ה מסתבכים ונאלצים לבצע כמה משימות עבור הפושעים. אתר האינטרנט הרשמי של מכורים למשחק "מכורים למשחק", במסד הנתונים הקולנועיים IMDb (באנגלית) "מכורים למשחק", באתר AllMovie (באנגלית) "מכורים למשחק", במסד הנתונים הקולנועיים KinoPoisk (ברוסית) קדימון הסרט באתר יוטיוב ראיון עם יוצרי הסרט (ברוסית) Фильм «На игре». Интервью с создателями фильма.
קומפסוגנתוסיים

קומפסוגנתוסיים (שם מדעי: Compsognathidae) היא משפחה של דינוזאורים קטנים מקבוצת התרופודה שחיו לפני 108–151 מיליון שנה. יצורים אלה היו קטנים מאוד ביחס לדינוזאורים, והיו מהקטנים שבכל הדינוזאורים. הגדול שבהם, ה-Sinocalliopteryx הגיע לאורך 2.3 מטרים, אך רוב המינים הגיעו רק לאורך של מטר אחד, ולמשקל של 2.5 ק"ג או פחות. הם היו בעלי שתי רגליים זריזים, בעלי זנב מפותל ולסתות חדות, וייתכן שהם עטו נוצות כשל עופות. דינוזאורים אלה היו טורפים שצדו טרף קטן יותר למשל לטאות. בכמה מהמינים נמצאו שרידי לטאות בבטנם. Aniksosaurus אריסטוסוכוס (Aristosuchus) Beipiaognathus קלמוספונדילוס (Calamospondylus)? קומפסוגנתוס (Compsognathus) Huaxiagnathus ג'ורוונטור (Juravenator) מיריסצ'יה (Mirischia) Sinocalliopteryx סינוזאורופטריקס (Sinosauropteryx) סקיפיוניקס (Scipionyx) מדיה וקבצים בנושא קומפסוגנתוסיים בוויקישיתוף קומפסוגנתוסיים, באתר האנציקלופדיה של החיים (באנגלית) קומפסוגנתוסיים, באתר GBIF (באנגלית)
רוזי פנחס-דלפואש

רוזי פנחס-דלפואש (בצרפתית: Rosie Pinhas-Delpuech, נולדה ב-1946 באיסטנבול) היא מתרגמת וסופרת יהודיה-צרפתייה, ילידת טורקיה, שנודעה במיוחד הודות לתרגומיה לצרפתית מן הספרות העברית בהוצאה לאור Actes Sud בארל. רוזי פנחס-דלפואש נולדה ב-1946 באיסטנבול במשפחה של יהודים ספרדים, צאצאים למגורשי ספרד. אביה דובר צרפתית ואמה דוברת גרמנית. היא גדלה באיסטנבול באווירה רב-לשונית ורב-תרבותית, ובגיל 18 נסעה לצרפת ללימודי פילוסופיה וספרות צרפתית. בצעירותה לימדה פילוסופיה וספרות צרפתית בישראל. בסופו של דבר היא שבה והשתקעה בצרפת, בה הקדישה את עצמה לתרגומים, בעיקר מעברית לצרפתית. היא גם סופרת וכותבת רומנים בשפה הצרפתית. היא מנהלת את הסדרה Lettres hébraïques "כתבים עבריים" בהוצאה לאור Actes Sud. 2004 - קיבלה ציון מיוחד מטעם חבר השופטים של הפרס הספרותי אלברטו בנבניסט - על ספרה Suite byzantine 2014 - זכתה בפרס אלברטו בנבניסט לספרות על מפעל חייה Insomnia : une traduction nocturne 1997. (חוסר שינה:תרגום לילי) Suite byzantine 2003, 2009. - (סויטה ביזנטית) ספר עם יסודות אוטוביוגרפיים Anna : une histoire française,, 2007. (אנה - סיפור צרפתי) L’Angoisse d’Abraham 2016. (חרדת אברהם) תרגומים מעברית: רוזי פנחס-דלפואש תרגמה לצרפתית יצירות מאת בתיה גור, יורם קניוק, אתגר קרת, דויד גרוסמן, אורלי קסטל-בלום, אלונה קמחי, חיים גורי, רותו מודן, אסף חנוכה, דוד פוגל, רונית מטלון, יצחק אורפז, איתמר לוי, דליה כהן, דניאלה כרמי, ישעיהו קורן, בתיה קולטון, יהושע קנז, שמעון אדף, אומרי טגמלאק אברה, דרור בורשטיין, אהרן מגד, נורית זרחי, יעקב שבתאי, תמר ברגר, אבירמה גולן, גדי טאוב, אומרי טגמלאק אברה. תרגומים מאנגלית: ספרים מאת ססיל רות, אלק בריסטו, רוזמרי וולדרופ. תרגומים מטורקית: מיצירותיו של סאיט פאיק אבסיאניק L'autre monde : étude sur l'univers romanesque de Cyrano de Bergerac, thèse, 1977. (עבודת תואר:העולם האחר:עיון בעולמו הרומנסקי של סירנו דה ברז'ראק) L'Orthographe 1982. (אורתוגרפיה צרפתית) רוזי פנחס-דלפואש (1946-), דף שער בספרייה הלאומית
יחסי יפן–מונטנגרו

יחסי יפן–מונטנגרו הם היחסים הדיפלומטיים הרשמיים שבין יפן לבין רפובליקת מונטנגרו. ב-1904 הכריזה מונטנגרו מלחמה על יפן בתמיכתה של רוסיה, אך לא שלחה אליה כוחות צבא. במהלך מלחמת רוסיה–יפן הייתה מונטנגרו בעלת ברית ראשית של רוסיה והחלה לשלוח מתנדבים למנצ'וריה על מנת להילחם ביפנים יחד עם הצבא הרוסי. בהסכם השלום שנחתם אחרי המלחמה לא נכללה מונטנגרו והמלחמה המשיכה בין שתי המדינות באופן רשמי. ביוני 2006, מיד לאחר קבלת עצמאותה של מונטנגרו מסרביה ומונטנגרו, הכירה יפן בעצמאות המונטנגרית והכריזה כי המלחמה בין שתי המדינות הסתיימה. כך הסתיימו להן 101 שנים וחצי של מלחמה דה יורה בין שתי המדינות. המלחמה היא השלישית באורכה לאחר מלחמת מאה השנים ומלחמת שלוש מאות שלושים וחמש השנים. היחסים הדיפלומטיים הרשמיים שבין שתי המדינות כוננו ב-24 ביולי 2006. יפן היא המדינה השביעית שלאחר האיחוד האירופי בגודל המסחר שלה עם מונטנגרו נכון לשנת 2016. עלייה לעומת שנת 2008 בה הייתה מצויה במקום ה-12. לפי משרד החוץ היפני, קיימת קהילה קטנה מאוד עד זניחה של 11 יפנים המתגוררים במונטנגרו. יפן אינה מיוצגת במונטנגרו בשום דרג, הן בדרג השגרירות והן בדרג הקונסולרי. השגרירות המייצגת שלה למונטנגרו היא זו הנמצאת בבלגרד, בירת סרביה. מונטנגרו אינה מיוצגת ביפן בדרג השגרירות ואין לה שגרירות מייצגת בשבילה. מונטנגרו מיוצגת ביפן בדרג הקונסולרי באמצעות קונסוליה שהיא מחזיקה בטוקיו, בירת המדינה. Batrićević, Đuro. (1996). Crnogorci u rusko-japanskom ratu (Montenegrins in the Russo-Japanese War). Cetinje: Obod. מדיה וקבצים בנושא יחסי יפן–מונטנגרו בוויקישיתוף Japan-Montenegro Relations, משרד החוץ היפני Tighter bonds with the Japanese Montenegro, Japan end 100 years' war, היסטורי ניוז נטוורק Montenegro, Japan to declare truce, אתר יונייטד פרס אינטרנשיונל, 16 ביוני 2006 Japan-Montenegro Relations, אתר משרד החוץ היפני European Union, Trade in goods with Montenegro, אתר האיחוד האירופי Diplomatic Missions to Montenegro, מאורכב בוואייבק משין, במקור מאתר משרד החוץ המונטנגרי Consulate of Montenegro in Tokyo, Japan